CELEX: 62010CA0606
Language: mt
Date: 2012-06-14 00:00:00
Title: Kawża C-606/10: Sentenza tal-Qorti tal-Ġustizzja (It-Tieni Awla) tal- 14 ta’ Ġunju 2012 (talba għal deċiżjoni preliminari tal-Conseil d’État — Franza) — Association nationale d’assistance aux frontières pour les étrangers (ANAFE) vs Ministre de l’intérieur, de l’Outre-mer, des Collectivités territoriales et de l’immigration (Regolament (KE) Nru 562/2006 — Kodiċi Komunitarju dwar ir-regoli li jirregolaw il-moviment ta’ persuni minn naħa għal oħra tal-fruntiera (Kodiċi tal-Fruntieri ta’ Schengen) — Artikolu 13 — Ċittadini ta’ pajjiżi terzi detenturi ta’ permess temporanju ta’ residenza — Leġiżlazzjoni nazzjonali li tipprojbixxi d-dħul mill-ġdid ta’ dawn iċ-ċittadini fit-territorju tal-Istat Membru li jkun ħareġ il-permess temporanju ta’ residenza fin-nuqqas ta’ viża ta’ dħul mill-ġdid — Kunċett ta’ “viża ta” dħul mill-ġdid’ — Prassi amministrattiva preċedenti li kienet tippermetti d-dħul mill-ġdid mingħajr viża ta’ dħul mill-ġdid — Neċessità ta’ miżuri tranżitorji — Assenza)

28.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 227/3
            
         Sentenza tal-Qorti tal-Ġustizzja (It-Tieni Awla) tal-14 ta’ Ġunju 2012 (talba għal deċiżjoni preliminari tal-Conseil d’État — Franza) — Association nationale d’assistance aux frontières pour les étrangers (ANAFE) vs Ministre de l’intérieur, de l’Outre-mer, des Collectivités territoriales et de l’immigration
   (Kawża C-606/10) (1)
   
   (Regolament (KE) Nru 562/2006 - Kodiċi Komunitarju dwar ir-regoli li jirregolaw il-moviment ta’ persuni minn naħa għal oħra tal-fruntiera (Kodiċi tal-Fruntieri ta’ Schengen) - Artikolu 13 - Ċittadini ta’ pajjiżi terzi detenturi ta’ permess temporanju ta’ residenza - Leġiżlazzjoni nazzjonali li tipprojbixxi d-dħul mill-ġdid ta’ dawn iċ-ċittadini fit-territorju tal-Istat Membru li jkun ħareġ il-permess temporanju ta’ residenza fin-nuqqas ta’ viża ta’ dħul mill-ġdid - Kunċett ta’ “viża ta” dħul mill-ġdid’ - Prassi amministrattiva preċedenti li kienet tippermetti d-dħul mill-ġdid mingħajr viża ta’ dħul mill-ġdid - Neċessità ta’ miżuri tranżitorji - Assenza)
   2012/C 227/04
   Lingwa tal-kawża: il-Franċiż
   
      Qorti tar-rinviju
   
   Conseil d’État
   
      Partijiet fil-kawża prinċipali
   
   
      Rikorrenti: Association nationale d’assistance aux frontières pour les étrangers (ANAFE).
   
      Konvenut: Ministre de l’Intérieur, de l’Outre-mer, des Collectivités territoriales et de l’immigration
   
      Suġġett
   
   Talba għal deċiżjoni preliminari — Conseil d’État (Franza) — Interpretazzjoni tal-Artikoli 5(4)(a) u 13 tar-Regolament (KE) Nru 562/2006 tal-Parlament Ewropew u tal-Kunsill, tal-15 ta’ Marzu 2006, li jistabbilixxi Kodiċi Komunitarju dwar ir-regoli li jirregolaw il-moviment ta’ persuni minn naħa għal oħra tal-fruntiera (Kodiċi tal-Fruntieri ta’ Schengen) (ĠU L 105, p. 1) — Leġiżlazzjoni nazzjonali li tipprojbixxi d-dħul mill-ġdid ta’ ċittadini ta’ pajjiżi terzi, li jkollhom permess temporanju ta’ residenza, fit-territorju tal-Istat Membru li ħareġ dan il-permess, fil-każ ta’ assenza ta’ viża ta’ dħul mill-ġdid maħruġa mill-awtoritajiet tal-konsulat jew tal-prefettorat — Kunċett ta’ “viża ta’ dħul mill-ġdid” — Ammissibbiltà ta’ miżuri tranżitorji favur dawn iċ-ċittadini li telqu mit-territorju — Prinċipji ta’ ċertezza legali u ta’ aspettattivi leġittimi
   
      Dispożittiv
   
   
               (1)
            
            
               Ir-regoli dwar ir-rifjut ta’ dħul ta’ ċittadini ta’ pajjiżi terzi previsti fl-Artikolu 13 tar-Regolament (KE) Nru 562/2006 tal-Parlament Ewropew u tal-Kunsill, tal-15 ta’ Marzu 2006, li jistabbilixxi Kodiċi Komunitarju dwar ir-regoli li jirregolaw il-moviment ta’ persuni minn naħa għal oħra tal-fruntiera (Kodiċi tal-Fruntieri ta’ Schengen), kif emendat bir-Regolament (KE) Nru 81/2009 tal-Parlament Ewropew u tal-Kunsill, tal-14 ta’ Jannar 2009, huma applikabbli wkoll għaċ-ċittadini ta’ pajjiżi terzi suġġetti għall-obbligu ta’ viża li jixtiequ jidħlu lura mill-fruntieri esterni taż-żona Schengen fl-Istat Membru li jkun ħarġilhom permess temporanju ta’ residenza, mingħajr ma jidħlu f’dan is-sens fit-territorju ta’ Stat Membru ieħor.
            
         
               (2)
            
            
               L-Artikolu 5(4)(a) tar-Regolament Nru 562/2006, kif emendat bir-Regolament Nru 81/2009, għandu jiġi interpretat fis-sens li Stat Membru li joħroġ lil ċittadin ta’ pajjiż terz viża ta’ dħul mill-ġdid fis-sens ta’ din id-dispożizzjoni ma jistax jillimita d-dħul fiż-żona Schengen biss għall-punti tat-territorju nazzjonali tiegħu.
            
         
               (3)
            
            
               Il-prinċipji ta’ ċertezza legali u ta’ protezzjoni tal-aspettattivi leġittimi ma jimponux li jkunu previsti miżuri tranżitorji għaċ-ċittadini ta’ pajjiżi terzi li jkunu telqu mit-territorju ta’ Stat Membru, minkejja li kienu detenturi biss ta’ permess temporanju ta’ residenza maħruġ sakemm tiġi eżaminata l-ewwel talba għal permess ta’ residenza jew talba għal ażil, u li jkunu jixtiequ jidħlu mill-ġdid wara d-dħul fis-seħħ tar-Regolament Nru 562/2006, kif emendat bir-Regolament Nru 81/2009.
            
         
      (1)  ĠU C 72, 5.3.2011.